MARSEĻA
Tedijs Kampāno ir ceļā. Lidmašīna ir virs Atlantijas okeāna.
- Ko dzersiet? - Hendrick's džinu ar toniku.
Nesaprotu, kāpēc tu nelidoji rīt kopā ar mani.
Iegriežoties Marseļā, nomedīsim divus zaķus ar vienu šāvienu.
- Es varēju lidot līdzi. - Tu neciet Marseļu.
Jā, bet es dievinu Nicu.
Vai esmu stāstījis par Chèvre d'Or?
Reizi mēnesī tur vakariņo Monako princis.
- Tur noteikti ir lieliski. - Mēs varētu tur paēst rītvakar.
Gribētos gan, bet Kvinna mani gaidīs Parīzē,
un parīt arī diena ir pilna.
Varam aizbraukt nedēļas beigās, ja ļoti gribi. Paņem līdzi lieku uzvalku.
Jā, varbūt.
Tiksimies Parīzē.
Jā, laimīgu ceļu!
Hei, te es.
Kad varam satikties?
PĒC LORAS DEIVAS ROMĀNA MOTĪVIEM
TREŠDIENA 13.00 - AIVANS ESKARRA
PIRMDIENA 9.00 - AIVANS ESKARRA
Tīrs dators visam, ko vajag internetā.
Vai tu pazīsti Aivanu Eskarru?
- Varbūt bija mammas draugs. - Aivans…
Jā, viņa studēja kopā ar kādu Aivanu.
- Kāpēc jautā? - Nu…
tieši pirms mammas nāves viņa vārds divreiz parādās viņas plānotājā.
Varbūt viņi nejauši satikās un gribēja atjaunot pazīšanos.
Nē, bet kāpēc jātiekas divreiz?
Ko īsti tu dari, Beilsa?
Vai tu atceries, kā mana mamma pameta šo māju?
Kā ap to laiku aizveda mani uz moteli?
Kas tev to izstāstīja?
Vai tu zināji?
Par to labāk runā ar savu tēti.
Čārlij, lūdzu.
Ītans… Ouens izpalīdzēja manam tētim,
bet tavai mammai tas nepatika.
Jūs noteikti zinājāt, ka vectēvs strādā pie Kampāno.
Zinājām gan.
Bērnībā tieši man tas šķita nepieņemami.
Keita viņu aizstāvēja.
Kāpēc tad viņai nepatika, ka mans tētis viņam palīdz?
Juridiskajā fakultātē Keitas uzskati par tēva darbu mainījās.
Viņi par to nikni strīdējās.
Tāpēc, kad Keita uzzināja, ka Ouens palīdz Kampāno…
Tātad par to viņi strīdējās.
Viņa negribēja, ka tas iesūc Ouenu.
Bet, zini, Beilsa, es neredzu jēgu tagad tajā rakņāties.
Viņas vairs nav.
Ja gribam būt ģimene, mums jācenšas dzīvot tālāk.
Mums visiem.
Nākamais!
Pasi!
Ierašanās mērķis…
SKOTA, RŪBIJA
- …Skotas jaunkundz? - Atvaļinājums.
Amerikāņi parasti atpūšas Nicā.
Esmu kokgriezēja.
Savulaik studēju pie Žana Alāra Pijsentmartēnā.
Viņš atbrauks man pretī.
FRANCIJAS REPUBLIKA
Lai patīkama uzturēšanās!
Merci.
Nākamais!
Pasi!
2. TERMINĀLIS
- Ko tu tur teici? - Teicu, ka Francijā studēju kokgriešanu.
- Vai tu studēji Francijā? - Nē.
Atgādini, lai nespēlēju ar tevi pokeru.
Domāju - šajā ziņā tu mani jau esi pārspējis.
Kur ir Tedijs?
Šķiet, viņa lidmašīna tikko nolaidusies Londonā.
Varbūt uzpildās.
Mums ir aptuveni trīs stundas, lai atrastu konteineru pirms viņa.
- Laikam beidzot mums ir paveicies. - Jā.
- Brauksim. - Jā.
Sveika!
- Vēlāk cepsim pankūkas? - Jā.
Jā, būtu jauki.
Kas tev tur ir?
Manas mammas plānotājs.
Atradu to kastē, kuru iedeva Čārlijs.
Drīkstu kaut ko pajautāt?
Čārlijs teica, ka jūs ar manu mammu pirms viņas nāves esot strīdējušies.
Viņa dusmojās, ka mans tētis tev palīdz,
viņi briesmīgi sastrīdējās, un viņa aizbrauca prom.
To es neatceros.
Man ar Keitu bija citādas attiecības.
Viņa bija dzimusi juriste.
Mēs debatējām par visu.
Labi. Vai jūs debatējāt par tavu darbu pie Kampāno ģimenes?
Viņa centās izprast aizstāvības advokāta lomu.
Apsvēra domu strādāt pie manis.
Kāpēc tad viņa tik ļoti sadusmojās uz manu tēti?
Droši zini, ka viņi strīdējās par to?
Tava māte mēdza būt ietiepīga, un nebūs melots,
ja teikšu, ka arī tavs tēvs mēdza būt ietiepīgs.
Šajā kartē ir viss. Ekskursija ved caur visu termināli.
Konteineram vajadzētu būt klāt. Ja sapratīsim, kur tos noformē…
Vai kāds ir zvanījis?
Nē.
Mēs teicām Beilijai, lai zvana tikai tad, ja citādi nevar.
Es zinu. Man tikai nepatīk, kā mēs šķīrāmies.
Parasti esam uz viena viļņa.
Mums visiem daudz kas jāaptver.
Tici man, es zinu.
Esmu pieradusi būt klāt, ja esmu viņai vajadzīga.
Pieradusi, ka viņa nāk pie manis.
Kas ir?
Tu runā kā mamma.
Laba mamma.
Tas ir jauki.
Un tas džemperis.
- Šis? Izskatos kā tūriste. - Nē.
Tas tikai man atgādina Provansu.
Vai atceries
to veco vīru, kurš pie pansijas pārdeva puķes?
Jā, protams. Ar bereti, cigaretēm un "Fleurs fraîches!"
"Fleurs fraîches!"
- Jā, diendienā visu dienu. - Lielisks ceļojums. Tikai mēs divi vien
bez sarežģījumiem.
Vai tā vispār bija?
"Bez sarežģījumiem"? Tiešām?
Man bija.
Mums jābrauc.
Paldies, ka atbrauci.
Es aizbrauktu pie tevis,
bet diez vai tas pašlaik būtu pareizais signāls.
- Kā varu palīdzēt? - Kā iet Tedijam?
Kādā ziņā?
Daudzus gadus, kopš tu esi manā algu sarakstā,
viss gājis diezgan gludi.
Bet nu mums ir miris advokāts,
miris ASV maršals…
To par gludu nenosauksi.
Ja tu uztraucies par Ītana Janga blēņām,
- mēs to aktīvi risinām. - Vai tā ir?
Es zinu, kā esi pieradis kārtot darījumus.
Grūti nodot vadību citiem.
Bet mana pieredze rāda -
ja gribi, lai kāds satver grožus, tev tie jāpalaiž vaļā.
Mēs ļoti sen viens otru pazīstam, vai ne?
Jā, tā ir.
Interesanti, kāpēc tev radies iespaids, ka man vajag sūda psihoterapeitu.
- Frenk… - Nepūt man miglu acīs, Merisa.
Es cenšos nosargāt savu organizāciju.
Tavai organizācijai iet labi.
Tavs dēls ir ļoti spējīgs.
Ja gribi ko zināt, jautā viņam un netērē manu laiku.
Tagad man jāiet.
AIVANS ESKARRA, OSTINA
PAR - EVANS ESKARRA
EVANS ESKARRA - OSTINA, TEKSASA PROFESIONĀĻA PROFILS
AIVANS ESKARRA, JURISTS, TU JURIDISKĀ FAKULTĀTE
AIVANS ESKARRA - MŪSU MĀCĪBSPĒKI
KOPŠ 2022. GADA. KONSTITUCIONĀLO UN BIZNESA TIESĪBU PASNIEDZĒJS.
TEKSASAS RIETUMU APGABALS - ASV PROKURORI
ASV PROKURATŪRA TEKSASAS RIETUMU APGABALS
AIVANS ESKARRA, ASV PROKURORS
ORGANIZĒTĀS NOZIEDZĪBAS APKAROŠANAS VADĪTĀJS
Dāmas un kungi, ceru, ka esat atpūtušies
un izbaudāt mūsu skaisto pilsētu.
Laipni lūdzu lieliskajā jaunajā Marseļas ostā.
Kopš 600. g. p. m. ē. pilsēta ir svarīgs Vidusjūras tirdzniecības centrs.
Caur 1853. gadā pabeigto jauno ostu ik gadu izved 100 miljonus tonnu preču.
- Jā. - Vai šeit risinājās Trīs musketieri?
Nē.
Dimā kapā apgriežas otrādi, ne?
Viņi taču ir tūristi.
Tik daudz konteineru. Kā osta tiek galā?
Ļoti labs jautājums.
Jaunos konteinerus izkrauj ostas ziemeļu galā.
Tos reģistrē un pakāpeniski nosūta tālāk.
- Ā, oui, merci. - De rien.
Mūsu zelta pods varētu būt netālu no kafejnīcas.
Labi. Izsekošanas ierīces darbības zonā.
- Ja es varētu aizšmaukt… - Mēģināšu tev palīdzēt.
Cik tuvu ir Tedijs?
Nu, viņš…
joprojām ir Hītrovā.
Acīmredzot aizkavēts.
Varbūt tev par mūsu iespēju ir taisnība.
Es ceru.
Pasaki Džeikobam: ja nokārtos matemātiku, atvedīšu viņam Mbapē kreklu.
Jā, es arī tevi mīlu.
- Vēl vienu džinu ar toniku? - Tu esi eņģelis.
Vai ir kādi plāni Parīzē?
Nē, esmu Londonas meitene.
EMBERA
Migla, vēsture. Meifēras klubi.
Man ir sakari.
Atceļā varētu sarunāt, ka mūs ielaiž Annabel's.
Iedzersim, ja esi brīva.
- Paskatīšos grafikā. - Labi.
Vai varam lidot?
Divas stundas?
Man jāizlido tūliņ.
Nē. Es nelidošu ar draņķa komercreisu.
- Vēl vienu dzērienu? - Lūdzu.
Tomas! Tedijs. Jā.
Esmu aizkavējies Londonā.
Kaut kāda ķibele ar lidmašīnu.
Es saprotu.
Tāpēc es piegādāju preci personīgi.
Protams. Es…
ieradīšos šodien un piezvanīšu, tiklīdz būšu to ieraudzījis.
Vajag mašīnu uz British Airways termināli.
BA izlido no dažādiem termināļiem.
Nu tad, Embera, esi tik mīļa
un noskaidro, no kura izlido uz sūda Marseļu.
APGABALA TIESAS NAMS
Tiešām?
- Pat būdams no šejienes? - Jā.
Maiklsas jaunkundze?
Andersones kundze. Ko jūs…
Es šeit strādāju. Un jūs?
Esmu atnākusi pie mammas drauga.
Bet vai jums ir droši tā klīst pa Ostinu?
Nu, es domāju, ka tiesas namā…
Pareizi. Šeit noziedznieki neklaiņo.
Paliec pie Maiklsas jaunkundzes.
Pasargā viņu.
MARSEĻA
Labi. Divdesmit minūtes.
Lūdzu, neizklīstiet.
Atcerieties - ostā rit darbs.
- Mums viss ir labi. - Tiešām?
HÉLIOS - MARSEĻA
Bonjour! Sēdiet, kur vēlaties.
- Bonjour! - Tualete?
Durvis pa kreisi.
Ļoti atvainojos.
Piedodiet.
Ak nē!
Ak vai!
Izsaku līdzjūtību par vectēvu.
Protams. Jā.
Savāds laiks.
Es saprotu.
Es tikko zaudēju draugu.
Nāve ir dīvaina.
Negribu viņu izsaukt, bet, ja Šargels zina,
- ka viņa ir sarakstā… - Eskarras kungs! Keitas Smitas meita.
Ak kungs! Jūs esat viņas kopija.
Jūs viņu atceraties?
- Es cerēju, ka varēsim aprunāties. - Par Keitu?
Tēvocis man iedeva mammas plānotāju, un tajā ir jūsu vārds.
Tieši pirms viņas nāves.
Vai atceraties, ka ap to laiku ar viņu tikāties?
Neatceros.
Man ir tiesas sēde…
Viņa strīdējās ar manu tēti par vectēva darbu.
- Nikolass Bells. - Jā. Izsaku līdzjūtību, bet…
Atvainojiet, man jāiet.
Eskarras kungs! Šis ir mans numurs.
Varbūt varam aprunāties citā laikā.
Klau! Tik tiešām šaubos, vai varu jums palīdzēt.
Velns!
Merci.
Tedijs joprojām ir Londonā. Mums vismaz vēl ir laiks.
Jā, ja neizdomāsi, kā slepus ienest ostā 15 m garas kāpnes,
konteineram klāt netiksim.
Nē? Misijas apziņa neceļ spārnos?
Tu par to joko?
Tu smaidi, vai ne?
Kā tev tas izdodas?
Tu vienmēr saskati pozitīvo.
Un proti atrast laimi nelaimē.
Kad māte tevi pamet,
tu pavadi neskaitāmas stundas pie virpas kopā ar vectēvu
un mācies ieraudzīt koka klucī skaisto…
Tu iemācies no nekā radīt kaut ko.
Jā.
Bērnībā es to pratu.
Šķiet, es to pazaudēju, kad Keita nomira, un…
matemātiskais prāts ņēma virsroku.
Domāju vienīgi varbūtību, riska kategorijās.
Nekad nerīkojos uz labu laimi.
Līdz iepazinos ar tevi.
Mēs kaut ko izdomāsim.
- Jā? - Pavadīju Beiliju līdz durvīm.
Viņu aizveda miesassargs, tā ka…
Skaidrs. Lieliski, paldies.
Ar ko īsti viņa tikās?
Ar Aivanu Eskarru.
Bijis viņas mammas studiju biedrs.
- Cik pasaule ir maza. - Jā.
- Aizver durvis, labi? - Jā.
ZVANA… AUTODARBNĪCA
Šeit Tedijs. Atstājiet ziņu.
Šeit Merisa. Piezvani, kad nolaidīsies.
Ir šis tas stāstāms.
Sveika! Kur tu biji?
Centrā.
Es pateicu Čārlijam un paņēmu līdzi Setu.
Kamēr viss nenomierināsies,
- tev būtu labāk… - Slēpties?
Frenks teica, ka ir droši.
- Beilij! - Vai arī tu neuzticies Frenkam?
Tu zini, ka nav tik vienkārši.
Vai ir ziņas no Hannas un…
Nav.
Varbūt gribi pusdienas?
Es gatavoju izcilas tomātmaizes.
Tikai ar tomātu?
Iemācījos no drauga, kuram ir viesnīcu bizness.
Ja ir labs tomāts, neko vairāk nevajag.
Hallo!
Šeit Aivans Eskarra.
Jā. Sveiki!
Vai varam satikties ārpus tiesas nama?
Protams.
Varbūt bārā The Never Dry?
Tas vēl nav vaļā. Būs kluss.
Būšu pēc stundas.
- Labi. - Kas zvanīja?
Sens mammas draugs.
Lūdzu, lai viņš man pastāsta par viņu.
Ņemšu līdzi Setu.
Šeit ir skaisti.
Velns, tikko domāju to pašu.
Vēl es domāju, ka šeit mēs varētu pazust.
Tas nav tik vienkārši.
Es zinu, bet…
Jā. Bet kāpēc tu izliecies, ka ir?
Piemēram, kad tikko iepazināmies, kā tev tas varēja nebūt sarežģīti?
Keita bija mirusi desmit gadus.
Es zināju, kāpēc izdarīju to, ko izdarīju. Es zināju, kas esmu.
Šķita, ka tu arī mani pazīsti.
Varbūt es pieņēmu lēmumu neko nesarežģīt, bet…
es to pieņēmu tevis dēļ.
Labi.
Es laikam varu to saprast.
Labi.
Varbūt tagad arī varētu visu vienkāršot.
Kāpēc nevaram palūgt, lai konteineru atver?
Ko tu gribi - uzdoties par muitas darbinieci?
Vai tava franču valoda ir gana laba?
Noteikti ne.
Varbūt gana laba, lai uzdotos par Tedija Kampāno tulci.
Sveiki! Nāciet iekšā!
Paldies, ka piezvanījāt.
Neesmu šeit bijis 30 gadus.
Piedod, ka biju tik strups.
Frenks Kampāno figurē vairākās izmeklēšanās,
un tava vectēva pagātnes dēļ mani nedrīkst redzēt sarunājamies ar tevi.
Bet…
Tev ir tiesības zināt.
Tātad jūs tikāties ar manu māti?
Jā.
Izbrīnījos par viņas zvanu. Mēs nemēdzām sazināties.
Bet viņa zināja, ka esmu prokurors, un raizējās par tavu tēvu.
Pieņemu, ka tu zini, kā viņš palīdzēja tavam vectēvam.
Jā.
Viņa dusmojās par to.
Ļoti.
Raizējās, ka viņu ieraus NIKO lietā.
NIKO lietā?
Tepat blakus ir tēvoča dzīvoklis.
- Varbūt jūs gribētu… - Jā.
Kas ir NIKO lieta?
Tā mēs cīnāmies ar organizēto noziedzību.
Pagaidiet. Mans tētis tikai šifrēja ziņas.
Kāpēc lai viņš…
Vai viņš zināja to ziņu saturu?
Vai viņš zināja, ka to nodošana ir pretlikumīga?
Jo tad centīgs prokurors varētu vērsties pret viņu.
- Jūs taču ne… - Nē.
Bet tava mamma bija gudra.
Saprata, ka viņš apdraud sevi un…
Es viņai piekritu.
Un viss?
Lai būtu kā būdams, es gribu zināt.
Tolaik mūsu lietā pret Kampāno ģimeni bija noticis pavērsiens
un izmeklēšanas uzmanības lokā bija nonācis tavs vectēvs.
Jūs vajājāt viņu?
Zinājām, ka viņš nodod ziņas.
Ja to varētu pierādīt un pierunāt viņu liecināt pret Frenku Kampāno…
Jūs izmantojāt manu mammu.
Viņa atnāca pēc palīdzības,
bet jūs viņu spiedāt sadabūt tās ziņas.
Es centos viņai palīdzēt pasargāt vīru un tēvu.
Jūs centāties izveidot lietu.
Vienošanās bija vienīgā aizsardzība, ko varēju piedāvāt.
Bet es biju jauns jurists
un līdz galam nesapratu, kur viņu ievelku.
Vai viņa jums palīdzēja?
Viņa par to domāja. Mums vajadzēja satikties vēlreiz, bet…
Vai tas varēja būt iemesls?
Vai Kampāno varēja viņu nogalināt,
- jo domāja, ka viņa… - Nē, viņa gāja bojā avārijā.
FIB nekonstatēja nozieguma pazīmes.
Bet viņu sabrauca, vai ne?
Un vainīgo šoferi nenoķēra.
Nē. Nē, nenoķēra.
- Tā būs labi? - Vairāk nopietnības.
Vīrietis skatās no augšas uz pasauli, kurai izliekas kalpojam.
Vai tas ir pietiekami Kampāno garā?
Gandrīz.
Ideāli.
Tā. Labi.
Labi.
Tūliņ izgatavošu apliecību, tad iesim uz kopētavu.
Varbūt piezvani uz ostu.
- Jau zvanu. - Jā.
Sveiki! Es zvanu Tedija Kampāno uzdevumā no Rafina Imports.
Mēs drīz būsim ostā, bet mums ir ļoti maz laika, tāpēc…
Piedodiet.
Nezināju, ka mana kolēģe jūs jau brīdinājusi.
Paldies. Uz redzēšanos!
- Velns! - Kas?
Zvanījusi Tedija asistente.
Viņš būšot pēc stundas.
- Bet kā… - Nezinu. Varbūt nomainīja lidmašīnu.
Apliecības izgatavošanai vajag pusstundu.
40, KAM VĒL NAV 40
- Kad nokļūsim ostā… - Varbūt to nevajag.
- Franči vienmēr pieprasa dokumentus. - Nav teikts.
VIRSBŪVE NEATBILDĒTS ZVANS
- Merisa klausās. - Tu zvanīji. Viss kārtībā?
- Tavs tēvs tā nedomā. - Kā tas jāsaprot?
Mani šorīt izsauca.
Šķiet, ka viņš bažījas par tevi.
- Jā. Skaidrs. - Vecīšiem vajag mīlestību un uzmanību.
- Paldies. Es to nokārtošu. - Es ceru, jo tas nav viss.
Šorīt tiesas namā saskrējos ar Beiliju Maiklsu.
- Nu un? - Nu un viņa meklēja Aivanu Eskarru.
Skaidrs.
- Vai mums šajā sakarā kaut kas jādara? - Nē.
- Viņu nedrīkst aiztikt. - Es riskēju arī ar savu ādu.
- Es to nokārtošu. - Esi tik labs.
Piedodiet, ka steidzinu,
bet Kampāno kungam ir ļoti maz laika.
Viņš ir tikko no lidmašīnas.
Apliecību!
- Kas par kavēšanos? - Viņa lūdz apliecību.
Neticami. Trešās pasaules valstīs klientus apkalpo labāk
nekā šajā birokrātijas kloākā.
Kas vēl sekos Marseļas viesmīlības paketē?
Aplaupīšana?
Diemžēl Kampāno kungu šodien aplaupīja kabatzaglis.
Nav dokumenta, nav konteinera. Tādi ir noteikumi.
- Viņa uzstāj. Tāda kārtība. - Kārtība.
Protams. Tikai franču civilizācijas augstākais sasniegums.
Nav brīnums, ka Ķīna uzvar.
Skatieties! Tas esmu es.
Jā. Tieši tā.
Nē.
Jūs ņirgājaties?
Vai zināt, kādu peļņu es sagādāju jūsu atpalikušajai ostai?
Es ļoti atvainojos.
Kampāno kungs!
Šādos brīžos viņš kļūst neciešams.
Jums noteikti gadās
- daudz tādu kretīnu. - Kārtība. Redzēsim.
Kampāno kungs, lūdzu.
Kā zilonis trauku veikalā.
Bet šī ir steidzama
ļoti vajadzīgu medicīnas preču krava.
Varbūt…
mēs varētu pieļaut izņēmumu.
Merci.
- Žan? - Merci.
Oui?
Vai tev ir jautri?
Esmu taču kopā ar tevi, ne?
Voilà!
AUGŠPUSE - PLĪSTOŠS
Kas, ellē, tas?
Sveiks, papu!
Piedod. Neizdevās mainīt plānus, bet es gaidu tikšanos Parīzē.
Es tevi mīlu.
Bonjour!
Esmu Tedijs Kampāno no Rafina.
Man jāpārbauda konteiners.
Hallo!
- Tedijs Kampāno? - Oui.
Ouen! Jāiet. Tedijs ieradies.
Atvainojiet.
Priekšniece teica, ka mums jāatgriežas birojā.
Es nesaprotu.
Viņam neesot kārtībā papīri.
Labi. Tiklīdz Kampāno kungs pabeigs pārbaudi.
Krava ir ārkārtīgi trausla,
tāpēc Kampāno kungam…
Kas notiek?
Problēma ar dokumentiem. Jāatgriežas birojā.
Blēņas. Pārbaude ir pabeigta. Mēs ejam prom.
Nē. Atrodiet to sūdu! Nē, beidziet! Beidziet!
Sveiks, papu! Te es.
Piedod. Neizdevās mainīt plānus, bet es gaidu tikšanos Parīzē.
Es tevi mīlu.
Šeit Kvinna. Atstājiet ziņu.
Ceru, ka esi sakravājusi somu.
Esmu rezervējis trīs vietas. Varēsi izvēlēties.
Tedijs ir mietpilsonis. Viņam ir vienalga.
Bet mums jāaprunājas par viņu.
Esmu mazliet noraizējies.
Bet to var atlikt, līdz tiksimies Parīzē.
Mīlu tevi, Kvinnij.
Viss kārtībā?
Jā.
Parūpēsies, lai viss no biroja tiek salikts lidmašīnā?
Jā.
Satiksme bremzējas.
Vajadzēs izbraukt uzreiz pēc sapulces.
Beilij? Tu joprojām esi Ostinā?
Vai ir brītiņš?
Nāc. Ienāc iekšā.
Vai pasauksi mani?
Man ir desmit minūtes līdz valdes sēdei,
pēc tam jābrauc uz lidostu.
Vai tu zināji, ka federālais prokurors spieda manu mammu,
lai viņa palīdz iegāzt tavu tēti?
- Kas to teica? - Es ar viņu satikos.
Viņu sauc Aivans Eskarra.
Jā, juridiskajā fakultātē viņai bija draugs Aivans.
Nuja. Jā. Viņa tev nestāstīja par tikšanos ar viņu?
Nē. Kad tas bija?
Tieši pirms avārijas.
Viņš viņu spieda palīdzēt savākt pierādījumus, un tad…
Tātad tu domā, ka to izdarīja mana ģimene?
Nezinu, ko lai domā.
Beilij, mans tēvs mīlēja Nikolasu.
Viņš viņam nemūžam neatņemtu meitu.
Un tavs brālis?
Tedijs ir kretīns, bet uzauga kopā ar Keitu.
Un kā viņš vispār varēja zināt, ka viņa runā ar šo Aivanu?
Es mīlēju Keitu.
Un, ja es to būtu zinājusi, tad pat tolaik nestāstītu ģimenei.
Es zinu. Man…
Man žēl, es tikai…
Tu meklē atbildes.
Bet es tev jau teicu, ka tas nenovedīs ne pie kā laba.
Kaut tavs vectēvs vēl būtu dzīvs.
Domāju - viņš tev teiktu to pašu.
Cik naudas tur bija?
Kaudzes ar simtniekiem. Desmitiem miljonu.
Tik daudz naudas - tam jābūt Tedija narkotiku biznesam, vai ne?
Nu, tā šķiet.
Kā mēs to pierādīsim?
Atceries? Es stāstīju par iekārtu, kas reaģē uz zvaniem.
Noslēpu tādu pie konteinera.
Varēsim noklausīties, kam Tedijs zvanīs pēc konteinera apskates.
Un es atstāju viņam nelielu pārsteigumu.
Noņēmu zelta poda RFID birku un pieliku to citam konteineram.
Tātad, kad Tedijs ies meklēt naudu…
Viņš to neatradīs.
- Viņš ārdīsies. - Jā.
Mēs dzirdēsim jebkuru viņa zvanu pārsimt metru rādiusā.
Skaists un gudrs.
Ja vien tevi negribētu nogalināt bēdīgi slavena kriminālā ģimene.
Neviens nav ideāls.
Beilij!
Kāpēc tu tikies ar Aivanu Eskarru?
- Tu mani izspiegoji? - Bārā ir kameras.
Pārbaudīju, vai esi veiksmīgi ieradusies.
Kāpēc tu tikies ar federālo prokuroru?
Viņš bija mammas draugs.
Viņi tikās īsi pirms viņas nāves.
Kāpēc? Kāpēc viņa ti…
Viņa uztraucās par manu tēti.
Uztraucās, ka izpalīdzēšana tev iegrūdīs viņu nepatikšanās.
Vai tu zināji, ka Aivans tevi izmeklē?
Viņš centās pierunāt palīgā mammu.
Kā palīgā? Kā viņa varētu…
Viņš gribēja, lai viņa sagādā ziņas, kuras šifrēja mans tētis.
Viņš teica - lai viņu pasargātu.
Lai pasargātu tevi.
Bet Keita nepiekrita…
Viņi grasījās satikties vēlreiz, bet…
Viņa nomira.
Viņa gāja bojā pirms nākamās tikšanās.
Velns.
Es zinu - tu teici, ka mans tētis kļūdās
un Kampāno ģimenei nebija iemesla nogalināt manu mammu.
Ja nu šis bija iemesls?
Nē. Kā gan… Jēziņ!
Kā viņš varēja uzzināt?
Kvinna bija Keitas sirdsdraudzene.
- Ja Kvinna zināja… - Viņa teica, ka ne.
- Beidz! - Kāpēc lai viņa melotu?
Viņa ienīst savu ģimeni.
Vai vismaz… Viņai riebjas viņu nodarbošanās.
Pat ja viņa zinātu, nebūtu stāstījusi tēvam.
Bet kāds varēja viņus redzēt.
Kāds varēja redzēt Aivanu ar manu mammu un izstāstīt Frenkam.
Nē, viņš nebūtu to darījis.
Nē.
Nē, viņš nebūtu to darījis.
Frenks nekaitētu manai Keitai.
Bet Tedijs?
Vai mans tētis neteica, ka Tedijs ir nojūdzies?
Ja nu tas sākās toreiz?
Nē. Viņi bērnībā spēlējās kopā.
- Nē, neticu… - Viņai taisnība.
Nolādēts. Nē.
Es tam neticu.
Keitas nāvei nebija nekāda sakara ar viņiem.
Tai nebija nekāda sakara ar mani.
Vai dzirdi?
Ouen, tu tiešām domā, ka tas varētu izdoties? Tas…
Vai Nikolass spētu pārliecināt Frenku, lai pārstāj tevi vajāt?
Nikolass visu savu darba dzīvi sargājis Frenku.
Un ne tikai naudas dēļ.
Katru svētdienu viņi kopā pusdienoja un izsmēķēja cigāru.
Es arī pāris reižu drīkstēju piebiedroties.
Kā Nikolass izturējās pret Frenku, kā viņš runāja par Frenku ar mani…
Viņi bija kā brāļi.
Kā bija ar tevi un Nikolasu?
Kādā ziņā?
Tu arī biji radinieks.
Droši vien bija grūti tik ļoti attālināties.
Jā, bija.
Hanna!
Man tā trūkst.
Būšanas kopā ar tevi.
Sarunu ar tevi.
Šķiet, ka tu vienmēr mani pazīsti, patiešām pazīsti.
- Pat tad, kad… - Pat tad, kad nepazinu.
Ak kungs, Keitij.
Iedzersi?
Jā.
Es nespēju tam noticēt.
Neticu, ka Keitija to izdarīja.
Ko?
Tu viņā neklausījies, tēt.
Jūs vienmēr strīdējāties.
Mēs nestrīdējāmies.
Mēs debatējām.
Nē. Jūs strīdējāties.
Tu atceries Keitu tā, kā gribi, bet īstenība bija citāda.
Es zinu, kā bija.
Nē, nezini.
Jūsu ar mammu 25. kāzu jubilejā…
Viņa bija tik dusmīga uz tevi par to, ka tu neņēmi vērā viņas bažas par Kampāno.
Nē. Viņa teica skaistu runu.
Ar sakostiem zobiem.
Labi, pat ja mēs strīdējāmies,
tad tāpēc, ka Keita mācījās, kā iekārtota īstā pasaule.
Jums abiem tas būtu bijis noderīgi.
Domāju, ka māsas nāve mani labi izmācīja.
Skaidrības labad - īstajā pasaulē
tu pārkāpi likumu un pakļāvi milzīgām briesmām viņas vīru.
Un, ja tu nemānītu sevi,
tad saprastu, ka viņa ar to nesamierinātos.
Jocīgi. Es centos iet uz randiņiem.
Uzreiz ne, bet pēc kāda gada.
Džūlsa pierunāja mani kaut kur aiziet ar pāris puišiem.
- Džūlsa. - Jā.
Tas nešķita pareizi.
Es vienmēr domāju - ja nu viņš atgriežas?
Un, kad tu uzradies…
Man šķiet - es tik ilgi cerēju, ka tu atgriezīsies…
ka ne brīdi neaizdomājos, kā tas būs, ja tu tiešām atgriezīsies.
Un es biju ļoti nikna.
Joprojām esmu nikna.
Bet tas nenozīmē, ka…
ka es joprojām tā nejūtos.
Ka es to joprojām negribu.
Es gribu.
Es gribu, lai varam dzīvot tālāk, ja izdosies.
Tedijs.
Čau, Tedij!
Kāds izčakarējis manu sūtījumu.
Nauda ir pazudusi.
Bļāviens, tā ir pazudusi. Visa.
Jēziņ!
Man rīt Parīzē jātiekas ar kontaktpersonu.
Bļāviens, viņi mani novāks.
Tu klausies? Tie ir baigi nopietni mēsli.
Piedod, Tedij. Es tev vairs nevaru palīdzēt.
Jau esmu izdarījusi pārāk daudz.
Velns parāvis.
Kvinna?
Skaidrs, ka viņa zina vairāk, nekā izrādīja.
- Domā - viņa ir iesaistīta? - Es Tediju novēroju gadu.
Kvinnu ne redzēju, ne dzirdēju viņas vārdu.
Kāpēc tad viņš tagad zvana viņai?
Nav ne jausmas.
NIKIJS BELLS
- Es taču teicu - paliec miris. - Man tev kas jāpajautā.
Runā ātri! Man jāpaspēj uz lidmašīnu.
Nedēļu pirms nāves Keita tikās ar Aivanu Eskarru.
- Ar prokuroru? - Jā.
Beilija atrada viņas kalendāru, un Aivans to apstiprināja.
Ak kungs!
Ak kungs, Nikij!
Es par to neko nezināju.
Labi.
It kā nepietiktu, ka tu mani apsūdzēji mēģinājumā tevi novākt.
Tagad tu gribi to visu atkal uzplēst?
Nē. Nē, negribu.
Labi.
Tāpēc ka man nav nekā svarīgāka par ģimeni.
Un tev to vajadzētu zināt vislabāk.
Jā.
Patīkami dzirdēt tavu balsi.
Es joprojām esmu briesmīgi nikns, bet…
Man bija velnišķīga nedēļa.
Jā?
Labākais draugs nomira, meita mani neieredz.
Mans dēls ir…
Nav svarīgi.
Es lidoju uz Parīzi svinēt savu dzimšanas dienu.
Būtu jauki, ja tu arī būtu.
Patiešām žēl.
Ir žēl.
Man patīk Parīze.
Kampāno kungs!
Daudz laimes!
Paldies.
Beilij!
Kravā mantas.
Kurp brauksim?
Viltvārdi fiksējušas novērošanas kameras,
bet mašīnas numuru nevarējām saskatīt.
Protams, nevarējāt.
Jūs esat sūda nemākuļi.
Nemaz tādi nemākuļi neesam.
Izskatās, ka arī konteiners, kuru meklējāt,
ir viltvārdis.
Tas ir samainīts.
Velns, tad atrodiet to!
Sūdu būšana.
Zelta pods nav izkustējies.
Ja viņi ir gudri, tad sapratīs, ka esam to samainījuši.
Tas būtu noderējis, lai kaulētos.
Kaut kas mums vēl ir.
- Cik tu… - Pietiekami, lai iztrūkumu pamanītu.
Ouen!
- Hallo! - Mammu?
Hallo!
Beilij!
Mammu, tu dzirdi?
Vai viss kārtībā?
Viņa nedrīkst runāt pa telefonu. Vēl desmit sekundes.
- Jā, dzirdēju. Vai tu man uzticies? - Labāk nerunā pa telefonu.
- Vai uzticies? - Jā, protams.
Protams, mēs uzticamies.
Mēs ar Nikolasu lidojam uz Parīzi.
Piezvanīšu, kad nolaidīsimies.
Tulkojusi Dace Andžāne